b'\n_START_ARTICLE_\nChad Senior\n_START_SECTION_\n\xc5\xbdivljenjepis\n_START_PARAGRAPH_\n\xc5\xbde v zgodnjih letih se je ukvarjal s \xc5\xa1portom in dosegal odli\xc4\x8dne rezultate v teku, krosu in plavanja. V \xc4\x8dasu gimnazije je veljal za enega najbolj\xc5\xa1ih \xc5\xa1portnikov jugozahodne Floride._NEWLINE_Leta 1993 je bil sprejet na Univerzo George Washington (Washington, DC), pri \xc4\x8demer je prejel polno plavalno \xc5\xa1tipendijo. Tudi tam se je izkazal, tako da \xc5\xa1e vedno dr\xc5\xbei univerzitetna individualna rekorda (1.000 jardov prosto leta 1993 (9:20.20) in 1.650 jardov prosto leta 1997 (15:36.48))._NEWLINE_Leta 1997 je diplomiral in se pridru\xc5\xbeil US Army World Class Athlete Program z namenom udele\xc5\xbebe olimpijskih iger; zamenjal pa je tudi \xc5\xa1port, tako da se je pri\xc4\x8del ukvarjati s modernim pentatlonom._NEWLINE_Pozneje je prestopil v Vojno letalstvo ZDA, kjer s \xc4\x8dinom majorja deluje kot parare\xc5\xa1evalec na Floridi.'